«Toimus kohtumine, kus otsustati üksmeelselt naasta vana formaadi juurde. Vormel-1 sarja komisjon peab selle veel heaks kiitma, aga ma tahaks näha, kes pärast eilset ajasõitu veel käe tõstab ja ütleb, et me ei tee seda. Asi peaks paari päevaga selgeks saama,» lausus Mercedese tiimijuht Toto Wolff väljaandele Autosport.
Kiirustades vastu võetud uus süsteem pälvis avaetapi eel palju kriitikat ning isegi muudatuse läbi surunud sarja juht Bernie Ecclestone nentis avameelselt, et see kukkus välja «üsnagi s*tt».